wannaphong/clean_thaiwikipedia huggingface dataset:
# ทะ
ทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า た มีที่มาจากตัวเขียนหวัดของมันโยงะนะ 太 และคะตะกะนะเขียนว่า タ มีที่มาจากส่วนบนของมันโยงะนะ 多 ออกเสียงว่า  เมื่อเติมดะกุเต็งจะออกเสียงว่า 

た เป็นอักษรลำดับที่ 16 อยู่ระหว่าง そ (โซะ) กับ ち (ชิ) ในการจัดลำดับอักษรปัจจุบัน ส่วนการจัดลำดับแบบอิโระฮะ た เป็นอักษรลำดับที่ 16 อยู่ระหว่าง よ (โยะ) กับ れ (เระ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา ta  た  タ  ทะ-ตะ ธรรมดา+ดะกุเต็ง da  だ  ダ  ดะ tā  たあ, たぁたー, た～  タア, タァター, タ～  ทา-ตา dā  だあ, だぁだー, だ～  ダア, ダァダー, ダ～  ดา

 อักษรแบบอื่น 
 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย た  U+305F  1-4-31  ฮิระงะนะ ทะ だ  U+3060  1-4-32  ฮิระงะนะ ดะ タ  U+30BF  1-5-31  คะตะกะนะ ทะ ダ  U+30C0  1-5-32  คะตะกะนะ ดะ ㋟  U+32DF  1-12-74  คะตะกะนะ ทะ ในวงกลม ﾀ  U+FF80  ไม่มี  คะตะกะนะ ทะ ครึ่งความกว้าง

 ลำดับขีด 
 thumb|upright|alt=ลำดับขีดในการเขียน た|ลำดับขีดในการเขียน た thumb|upright|alt=ลำดับขีดในการเขียน タ|ลำดับขีดในการเขียน タ

ฮิระงะนะ た มีลำดับขีด 4 ขีดดังนี้
 ขีดเส้นนอนจากซ้ายไปขวา ในตำแหน่งกึ่งบน
 ขีดเส้นเฉียงลงด้านซ้ายเล็กน้อยตัดกับเส้นแรก
 ขีดเส้นนอนถัดจากเส้นที่สอง ในตำแหน่งกลาง
 ขีดเส้นโค้งในตำแหน่งกึ่งล่าง มาทางซ้ายเล็กน้อยแล้วลากเส้นนอนไปทางขวา

คะตะกะนะ タ มีลำดับขีด 3 ขีดดังนี้
 ขีดเส้นโค้งลงทางซ้าย จากด้านบนถึงกึ่งกลาง
 ขีดเส้นนอนจากซ้ายไปขวา โดยเริ่มที่กึ่งกลางของเส้นแรก แล้วหักลงโค้งไปทางซ้าย
 ขีดเส้นเฉียงลงขวาตัดกับส่วนโค้งของเส้นที่สอง

 คันจิ 
ตัวอย่างคันจิที่อ่านว่าทะ และขึ้นต้นด้วยทะ มีดังนี้
# ฮาโลวีน ฮาวอค (2000)
ฮาโลวีน ฮาวอค (2000) (Halloween Havoc (2000)) เป็นรายการเพย์-เพอร์-วิวมวยปล้ำอาชีพของเวิลด์แชมเปี้ยนชิพเรสต์ลิง (WCW) จัดเมื่อวันที่ 29 ตุลาคม ค.ศ. 2000 ณ เอ็มจีเอ็ม แกรนด์ การ์เดน อารีนา ในเมืองLas Vegas, Nevada ซึ่งเป็นรายการในลำดับรายการฮาโลวีน ฮาวอคครั้งสุดท้าย ในรายการนี้มีการแข่งขันปล้ำกัน 11 รายการด้วยกัน

ผลการแข่งขัน
# ปลาฉลามครีบเงิน
ปลาฉลามครีบเงิน  เป็นปลาฉลามชนิดหนึ่ง ในวงศ์ปลาฉลามครีบดำ (Carcharhinidae)

มีขนาดโตเต็มที่ประมาณ 3 เมตร มีลักษณะคล้ายกับปลาฉลามครีบดำ (C. melanopterus) ซึ่งอยู่ในสกุลเดียวกัน เพียงแต่มีปลายครีบต่าง ๆ เป็นสีขาวหรือสีเงิน อันเป็นที่มาของชื่อ

ลูกปลาแรกเกิดมีความยาวประมาณ 50-80 เซนติเมตร ออกลูกเป็นตัว ครั้งละ 5-6 ตัว ลูกปลาจะหากินในเขตน้ำตื้น เมื่อเติบใหญ่ขึ้นจะลงไปหากินบริเวณที่ลึก ประมาณ 40 เมตร หรือมากกว่า เคยมีรายงานว่าสามารถลงไปได้ลึกถึง 400 เมตร  อาหารส่วนที่กิน ได้แก่ ปลาชนิดต่าง ๆ เช่น ปลานกกระจอก, ปลาลิ้นหมา, ปลากระเบนนก, ปลาทูน่า, ปลาปักเป้า, ปลานกแก้ว และหมึกสาย เป็นต้น มีถิ่นหากินในระยะไม่เกิน 2-5 กิโลเมตร

พบกระจายพันธุ์ตามแนวปะการังและชายฝั่งของเขตร้อนและเขตอบอุ่นในมหาสมุทรแปซิฟิกและมหาสมุทรอินเดีย ในน่านน้ำไทยจะหาได้ยาก พบได้ที่บริเวณหมู่เกาะสิมิลัน, เกาะตาชัย หรือบริเวณกองหินที่ห่างไกลจากชายฝั่ง

จัดเป็นปลาฉลามอีกชนิดหนึ่ง ที่มีอุปนิสัยไม่ดุร้ายก้าวร้าวมากนัก จึงเป็นที่ชื่นชอบของบรรดานักดำน้ำอีกชนิดหนึ่ง
# จิมคร็อกเก็ตโปรโมชันส์
จิมคร็อกเก็ตโปรโมชัน เป็นสมาคมมวยปล้ำอาชีพที่มีอยู่ตั้งแต่ 1931-1988 มีสำนักงานใหญ่อยู่ที่ชาร์ล็อตต์ รัฐนอร์ทแคโรไลนา และดัลลัส รัฐเท็กซัส ก่อตั้งโดย จิม ครอกเคทท์  เป็นสมาชิกของสมาคม แนชั่นแนลเรสต์ลิงแอไลแอนซ์ ปัจจุบันสมาคมนี้ได้ปิดตัวลงเป็นที่เรียบร้อยแล้ว เนื่องจากมีปัญหาทางด้านการเงิน และขายสมาคมนี้ให้แก่ เท็ด เทอเนอร์
# ปลาฉลามแนวปะการัง
ปลาฉลามแนวปะการัง หรือ ปลาฉลามปะการัง  เป็นสกุลของปลาฉลามสกุลหนึ่ง ในวงศ์ปลาฉลามครีบดำ (Carcharhinidae) ใช้ชื่อสกุลว่า Carcharhinus (/คา-คา-ไร-นัส/)

เป็นปลาฉลามที่ว่ายหากินอยู่บริเวณผิวน้ำและตามแนวปะการังเป็นหลัก จึงมักเป็นปลาฉลามที่เป็นที่รู้จักดีและพบเห็นได้บ่อยที่สุดในทะเล จากการศึกษาของนักวิทยาศาสตร์ที่ออสเตรเลียพบว่า ปลาฉลามกลุ่มนี้มีประโยชน์ในเชิงนิเวศวิทยา คือ ช่วยรักษาแนวปะการังและปะการังให้ดำรงยั่งยืนอยู่ได้ เนื่องจากเป็นสัตว์นักล่าที่อยู่บนสุดของห่วงโซ่อาหาร จึงเป็นตัวควบคุมนักล่าระดับกลางที่กินปลาขนาดเล็กที่มีประโยชน์ต่อปะการัง และดูแลปะการังให้เจริญเติบโต โดยพบจากการศึกษาว่า น่านน้ำแถบเกรตแบร์ริเออร์รีฟ คือ แถบตะวันตกเฉียงเหนือมีจำนวนปลาฉลามกลุ่มนี้มากกว่าน่านน้ำแถบตะวันออกเฉียงเหนือ ปะการังในแถบที่พบปลาฉลามกลุ่มนี้มากจะเจริญเติบโตมากขึ้นรวมถึงการฟื้นตัวจากภาวะปะการังฟอกขาวก็เร็วกว่าด้วยหน้า 10 ต่างประเทศ, ฉลามช่วยคุ้มครองปะการัง. "กรุงเทพธุรกิจ กรุงเทพมอนิเตอร์". กรุงเทพธุรกิจปีที่ 29 ฉบับที่ 10533: วันอังคารที่ 25 กรกฎาคม พ.ศ. 2560

เป็นปลาฉลามที่ใช้เวลาอุ้มท้องนานประมาณ 8–12 เดือน มีลูกครั้งละ 10–40 ตัว ออกลูกเป็นตัว โดยอาจจะมีการกินกันเองตั้งแต่อยู่ในท้องแม่ เข้าสู่วัยเจริญพันธุ์ด้วยอายุอย่างน้อยที่สุด 4–5 ปีจุดประกาย 2 โลก คน เมือง, หากพรุ่งนี้ไร้ฉลาม. "กรุงเทพธุรกิจ เล่ารอบตัว" โดย กตตน์ ตติปาณิเทพ. กรุงเทพธุรกิจปีที่ 29 ฉบับที่ 10533: วันอังคารที่ 25 กรกฎาคม พ.ศ. 2560

พบทั้งหมด 32 ชนิด โดยมี ปลาฉลามครีบดำ (C. melanopterus) เป็นชนิดต้นแบบ

การจำแนก
 Carcharhinus acronotus (Poey, 1860) 
 Carcharhinus albimarginatus (Rüppell, 1837) 
 Carcharhinus altimus (Springer, 1950) 
 Carcharhinus amblyrhynchoides (Whitley, 1934) 
 Carcharhinus amblyrhynchos (Bleeker, 1856) 
 Carcharhinus amboinensis (Müller & Henle, 1839) 
 Carcharhinus borneensis (Bleeker, 1858) 
 Carcharhinus brachyurus (Günther, 1870) 
 Carcharhinus brevipinna (Müller & Henle, 1839) 
 Carcharhinus cerdale Gilbert, 1898 
 Carcharhinus cautus (Whitley, 1945) 
 Carcharhinus dussumieri (Müller & Henle, 1839) 
 Carcharhinus falciformis (Müller & Henle, 1839) 
 Carcharhinus fitzroyensis (Whitley, 1943) 
 Carcharhinus galapagensis (Snodgrass & Heller, 1905) 
 Carcharhinus hemiodon (Müller & Henle, 1839) 
 Carcharhinus isodon (Müller & Henle, 1839) 
 Carcharhinus leiodon Garrick, 1985 
 Carcharhinus leucas (Müller & Henle, 1839) 
 Carcharhinus limbatus (Müller & Henle, 1839) 
 Carcharhinus longimanus (Poey, 1861) 
 Carcharhinus macloti (Müller & Henle, 1839) 
 Carcharhinus macrops Liu, 1983
 Carcharhinus melanopterus (Quoy & Gaimard, 1824) 
 Carcharhinus obscurus (Lesueur, 1818) 
 Carcharhinus perezii (Poey, 1876) 
 Carcharhinus plumbeus (Nardo, 1827)
 Carcharhinus porosus (Ranzani, 1839) 
 Carcharhinus sealei (Pietschmann, 1913) 
 Carcharhinus signatus (Poey, 1868) 
 Carcharhinus sorrah (Müller & Henle, 1839) 
 Carcharhinus tilstoni (Whitley, 1950)
# อเกนต์ ออล ออดส์ (2012)
อเกนต์ ออล ออดส์ (2012)  เป็นรายการเพย์-เพอร์-วิวมวยปล้ำอาชีพ ของ โทเทิลนอนสต็อปแอคเชินเรสต์ลิง (TNA) จัดเมื่อวันที่ 12 มรกาคม ค.ศ. 2012 ที่ Impact Wrestling Zone เมือง Orlando, Florida

แมทช์การปล้ำ
#แมทช์การปล้ำกำหนดการปล้ำเวลา1Zema Ion ชนะ Jesse Sorensen โดยการเค้าน์เอ้าน์แมทช์การปล้ำเดี่ยว เพื่อหาผู้ท่าชิงแชมป์TNA X Division Championship4:352Robbie E (c) (พร้อมด้วย Robbie T) ชนะ Shannon Moore แมทช์การปล้ำเดี่ยว เพื่อหาชิงแชมป์TNA Television Championship9:313Gail Kim (c) ชนะ Taraแมทช์การปล้ำเดี่ยว เพื่อหาชิงแชมป์TNA Women's Knockout Championship6:464Samoa Joe และ Magnus ชนะ Crimson และ Matt Morgan (c)แมทช์การปล้ำแทกทีม เพื่อหาชิงแชมป์TNA World Tag Team Championship9:595Austin Aries (c) ชนะ Alex Shelley แมทช์การปล้ำเดี่ยว เพื่อหาชิงแชมป์TNA X Division Championship14:226Kazarian (พร้อมด้วย Christopher Daniels) ชนะ A.J. Stylesแมทช์การปล้ำเดี่ยว18:177Gunner (พร้อมด้วย Eric Bischoff) ชนะ Garett Bischoff (พร้อมด้วย Hulk Hogan)แมทช์การปล้ำเดี่ยว12:008Bobby Roode (c) ชนะ Bully Ray, James Storm และ Jeff Hardyแมทช์การปล้ำสี่เส้า ใครแพ้คัดออก เพื่อหาชิงแชมป์TNA World Heavyweight Championship โดยมี Sting เป็นกรรมการพิเศษ15:10

ดูเพิ่ม
ทีเอ็นเอ อเกนต์ ออล ออดส์
รายชื่อเพย์-เพอร์-วิวของทีเอ็นเอ
# มารีอา อันนา วิคโทรีอาแห่งบาวาเรีย
มารีอา อันนา วิคโทรีอาแห่งบาวาเรีย  (ประสูติ 28 พฤศจิกายน ค.ศ. 1660 — สิ้นพระชนม์  20 เมษายน ค.ศ. 1690) เป็นพระชายาในเจ้าชายหลุยส์ โดแฟ็งแห่งฝรั่งเศส รัชทายาทของพระเจ้าหลุยส์ที่ 14 แห่งฝรั่งเศส

 พระประวัติ 
มารีอา อันนา วิคโทรีอาแห่งบาวาเรีย ประสูติเมื่อวันที่ 28 พฤศจิกายน ค.ศ. 1660  เป็นพระธิดาของแฟร์ดีนันท์ มารีอา ผู้คัดเลือกแห่งบาวาเรีย กับเจ้าหญิงเอนรีเกตตา อาเดไลเดแห่งซาวอย  พระบรรพบุรุษฝ่ายพระชนนีสืบเชื้อสายมาจากเจ้าหญิงคริสติน มารีแห่งฝรั่งเศส ด้วยเหตุนี้พระองค์จึงเป็นศักดิ์พระประยูรญาติชั้นที่สองของพระสวามี แม้พระองค์จะมีเชื้อสายเยอรมันเป็นหลัก แต่สามารถรับสั่งภาษาฝรั่งเศส อิตาลี และละตินได้

พระองค์ได้เสกสมรสกับเจ้าชายหลุยส์ โดแฟ็งแห่งฝรั่งเศส องค์รัชทายาทของพระเจ้าหลุยส์ที่ 14 แห่งฝรั่งเศส เมื่อวันที่ 7 มีนาคม ค.ศ. 1680 หลังจากการเสกสมรสทำให้พระองค์มีพระอิสริยยศคือ ราชธิดาแห่งฝรั่งเศส (Fille de France) ซึ่งเทียบเท่ากับ รอยัลไฮเนส และจะขานพระนามว่า มาดามลาโดฟีน (Madame la Dauphine) ทั้งสองมีพระโอรสด้วยกัน 3 พระองค์ คือ
 เจ้าชายหลุยส์ ดยุกแห่งบูร์กอญ (16 สิงหาคม ค.ศ. 1682 — 18 กุมภาพันธ์ ค.ศ. 1712) ต่อมาคือ โดแฟ็งแห่งฝรั่งเศส เสกสมรสกับเจ้าหญิงมาเรีย อเดเลดแห่งซาวอย พระญาติชั้นที่สอง มีพระโอรสสามพระองค์
  เจ้าชายฟิลิป ดยุกแห่งอ็องฌู (19 ธันวาคม ค.ศ. 1683 — 9 กรกฎาคม ค.ศ. 1746) ต่อมาคือ กษัตริย์แห่งสเปน เสกสมรสกับเจ้าหญิงมาเรีย ลุยซา กาเบรียลลาแห่งซาวอย  มีพระโอรสสี่พระองค์ ต่อมาได้เสกสมรสกับเอลิซาเบธ ฟาร์เนเซ มีพระโอรสสี่พระองค์ และพระธิดาสามพระองค์
 เจ้าชายชาลส์ ดยุกแห่งเบอร์รี (31 กรกฎาคม ค.ศ. 1686 — 5 พฤษภาคม ค.ศ. 1714) เสกสมรสกับเจ้าหญิงมารี หลุยส์ เอลิซาเบธแห่งออร์เลออง มีพระโอรสหนึ่งพระองค์ และพระธิดาสองพระองค์ แต่สิ้นพระชนม์ตั้งแต่ยังทรงพระเยาว์ทั้งหมด

ในช่วงปี ค.ศ. 1687  พระองค์ได้ส่งทูตพิเศษนำของกำนัลมาถวายกรมหลวงโยธาเทพ พระราชธิดาเพียงพระองค์เดียวในสมเด็จพระนารายณ์มหาราชแห่งกรุงศรีอยุธยา แต่กรมหลวงโยธาเทพกลับปฏิเสธ โดยทรงอ้างเหตุผลว่าพระองค์ทรงมีฐานะ "ยากจน" เกินกว่าจะประทานของมีค่าที่จะเทียบกันได้เป็นการตอบแทนสปอร์แดช มอร์แกน (เขียน) กรรณิกา จรรย์แสง (แปล). เงาสยาม ยามผลัดแผ่นดินพระนารายณ์. กรุงเทพฯ:มติชน, 2554, หน้า 157

ต่อมาเมื่อพระสวามีของพระองค์ลอบมีอนุภริยา พระองค์จึงแยกไปประทับยังพระตำหนักส่วนพระองค์ และสนิทสนมกับพระสหายชาวเยอรมัน คือ เจ้าหญิงเอลิซาเบธ ชาล็อตแห่งแพลาไทน์ พระชายาของเจ้าชายฟีลิปที่ 1 ดยุกแห่งออร์เลอ็อง พระอนุชาในพระเจ้าหลุยส์ที่ 14 ซึ่งทั้งคู่ได้รับสั่งภาษาเยอรมัน อันเป็นภาษาที่พระสวามีไม่เข้าพระทัย

ดัชเชสมาเรีย อันนา วิกตอเรียแห่งบาวาเรีย สิ้นพระชนม์เมื่อวันที่ 20 เมษายน ค.ศ. 1690 หลังจากมีพระอาการประชวรหนักและเรื้อรังมานาน สิริพระชนมายุได้ 29 พรรษา
# รุสลี สาเมาะ
รุสลี สาเมาะ เกิดเมื่อปี พ.ศ. 2527 เป็นชาวไทยมุสลิม ที่จังหวัดปัตตานี"รุสลี สาเมาะ"ชิงแชมป์ว่าง จาก, โลกวันนี้. เป็นอดีตแชมป์สหพันธ์มวยนานาชาติแพนแปซิฟิก (IBF Pan Pacific)ในรุ่นฟลายเวท (112 ปอนด์) และเป็นแชมป์สหพันธ์มวยนานาชาติเอเชีย ในรุ่นซูเปอร์ฟลายเวท (115 ปอนด์)

 เกียรติประวัติ 
แชมป์ IBF Pan Pacific รุ่นฟลายเวท
ชิง (แชมป์ว่าง) 26 ตุลาคม พ.ศ. 2554 ชนะคะแนน ไรอัน แทมปัส (ฟิลิปปินส์) ที่ ตลาดน้ำมหานคร แขวงลาดกระบัง เขตลาดกระบัง กรุงเทพมหานคร
 ป้องกันแชมป์ครั้งที่ 1 16 มีนาคม พ.ศ. 2555 ชนะคะแนน เกลโบ มาซาเลเยาวร์ (ฟิลิปปินส์) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร เทปการชกป้องกันแชมป์ IBF Pan Pacfic รุ่นฟลายเวท ของ รุสลี เกษตรพัฒนายิม กับ เกลโบ มาซาเลเยาวร์, .
 ป้องกันแชมป์ครั้งที่ 2 27 มิถุนายน พ.ศ. 2555 ชนะน็อคยก 6 โยฮัน วายูดี (อินโดนีเซีย) ที่ โรงเรียนทวีธาภิเศก แขวงวัดอรุณ เขตบางกอกใหญ่ กรุงเทพมหานคร
 ป้องกันแชมป์ครั้งที่ 3 17 สิงหาคม พ.ศ. 2555 ชนะคะแนน รอมนิค มาร์กอส (ฟิลิปปินส์) ที่ สนามกีฬา จ.ตราด
 ป้องกันแชมป์ครั้งที่ 4 19 ตุลาคม พ.ศ. 2555 ชนะคะแนน โนรี โมราเลส (ฟิลิปปินส์) ที่ ศูนย์การค้าอิมพีเรียลเวิลด์ลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร
 ป้องกันแชมป์ครั้งที่ 5 26 ธันวาคม พ.ศ. 2555 แพ้น็อคยก 4 ไรอัน พอนเทรัส (ฟิลิปปินส์) ที่ สถาบันรัชต์ภาคย์ แขวงพลับพลา เขตวังทองหลาง กรุงเทพมหานคร‘รุสลี’แพ้น็อก เข็มขัดกระเด็น
แชมป์ IBF ASIA  รุ่นซูเปอร์ฟลายเวท
ชิง (แชมป์ว่าง) 18 ตุลาคม พ.ศ. 2556 ชนะทีเคโอยก 2 ทาคายูชิ โอคุโมโตะ (ญี่ปุ่น) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 1,18 เมษายน 2557 ชนะคะแนน เอสปินอส ซาบู (อินโดนีเซีย) ที่ โรงเรียนวัดไตรรัตนากร ตำบลทุ่ง อำเภอไชยา จังหวัดสุราษฏร์ธานี
 ป้องกันแชมป์ครั้งที่ 2,20 มิถุนายน 2557 ชนะน็อคยกที่ 4 ริคกี้ มานูโฟ (อินโดนีเซีย) ที่ อำเภอป่าบอน จังหวัดพัทลุง
 ป้องกันแชมป์ครั้งที่ 3,17 ตุลาคม 2557 ชนะคะแนน เฟอร์นันโด โอคอน (ฟิลิปปินส์) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
เคยชิงแชมป์ต่อไปนี้แต่ไม่สำเร็จ
ชิงแชมป์เฉพาะกาล WBO Asia Pacific รุ่นซูเปอร์ฟลายเวท 10 เมษายน 2553 แพ้คะแนน ไอแซก จูเนียร์ (อินโดนีเซีย) ที่ ทูเมงกังอับดุลจามาวสปอร์ตฮอลล์ เมืองบาตาม ประเทศอินโดนีเซีย
ชิงแชมป์ OPBF รุ่นซูเปอร์ฟลายเวท 30 ธันวาคม 2557 แพ้น็อคยกที่ 12 เรียว มัตสุโมโคะ (ญี่ปุ่น) ที่ เมโทรโพลิทันยิม กรุงโตเกียว ประเทศญี่ปุ่น

 ชื่อชกมวยอื่นๆ 
รุสลี ปุ๋ยไพลิน
รุสลี เกษตรพัฒนา (ชื่อเมื่อครั้งชิงแชมป์ สหพันธ์มวยนานาชาติ แพนแปซิฟิก ที่ว่าง รุ่นฟลายเวท)
# ปลาฉลามหัวค้อนหยัก
thumb
ปลาฉลามหัวค้อนหยัก หรือ ปลาฉลามหัวค้อนสั้น หรือ อ้ายแบ้หยัก หรือ อ้ายแบ้สั้น  เป็นปลาฉลามชนิดหนึ่ง อยู่ในวงศ์ปลาฉลามหัวค้อน (Sphyrnidae)

รูปร่างยาวเรียวคล้ายกับปลาฉลามหัวค้อนชนิดอื่น ๆ มีลักษณะเด่น คือ ส่วนของหัวที่แผ่ออกแบนออกไปทั้งสองข้าง เป็นรูปค้อน นัยน์ตาอยู่ตรงบริเวณปลายส่วนที่แผ่ออกไปทั้ง 2 ด้าน มีรอยหยักลึกด้านหน้าสุดของหัวที่แตกต่างไปจากปลาฉลามหัวค้อนชนิดอื่น มีเยื่อหุ้มนัยน์ตา ปากอยู่ค่อนไปทางด้านล่างของลำตัว ลักษณะคล้ายรูปพระจันทร์เสี้ยว ครีบหลังมีขนาดใหญกว่าครีบอก พื้นลำตัวสีเทา หลังสีเทาปนน้ำตาล ท้องสีขาว ขอบครีบมีรอยแต้มสีดำที่ปลาย  

มีพฤติกรรมอยู่รวมกันเป็นฝูง เป็นปลาล่าเหยื่อที่สามารถกินสัตว์น้ำได้หมดแทบทุกอย่าง มีขนาดโตเต็มที่ได้ถึง 4.3 เมตร (14 ฟุต) น้ำหนักถึง 150 กิโลกรัม (330 ปอนด์) แต่ขนาดโดยเฉลี่ยประมาณอยู่ที่ 50–100 เซนติเมตร จัดเป็นปลาฉลามหัวค้อนที่มีขนาดใหญ่ชนิดหนึ่ง โดยหากินตั้งแต่กลางน้ำจนถึงหน้าดิน มีรายงานว่าพบได้ในที่ที่ลึกถึง 500 เมตร ในบางครั้งอาจหากินเข้ามาถึงในแหล่งน้ำกร่อย

มีการกระจายพันธุ์ค่อนข้างกว้างขวาง ตั้งแต่ตลอดแนวชายฝั่งด้านมหาสมุทรแอตแลนติกของทวีปอเมริกาเหนือ, อเมริกากลาง จนถึงอเมริกาใต้, ทวีปแอฟริกา, ทวีปเอเชีย, ออสเตรเลีย สำหรับน่านน้ำไทยพบได้ที่ฝั่งอ่าวไทย

 การอนุรักษ์ 
ใน พ.ศ. 2564 ฉลามหัวค้อนหยักได้รับการจัดสถานะในระดับ "เสี่ยงขั้นวิกฤติต่อการสูญพันธุ์" โดย IUCN Red List โดยอ้างถึงการทำประมงเกินขนาดและการบริโภค ว่าเป็นสาเหตุหลักที่ทำให้จำนวนประชากรฉลามหัวค้อนหยักลดลง ฉลามหัวค้อนหยักถูกจับมากมีสาเหตุจากขนาดและมีครีบขนาดใหญ่ ซึ่งครีบของมันมี "ปริมาณเส้นหูฉลามสูง"

ความพยายามในการอนุรักษ์ฉลามหัวค้อนหยัก (Sphyrna lewini) ได้แก่ 

 การใช้ข้อมูลทางพันธุกรรมจากครีบที่ซื้อจากตลาดฮ่องกงเพื่อระบุตำแหน่งที่ถูกจับและติดตามระดับการจับฉลามหัวค้อนหยักในแต่ละน่านน้ำ 
 การปกป้องแหล่งอนุบาลตัวอ่อนในธรรมชาติ ฉลามหัวค้อนหยักมักกลับสู่แหล่งกำเนิดเดิมเพื่อขยายพันธุ์ ซึ่งลูกฉลามหัวค้อนหยักจะใช้ชีวิตปีแรกในพื้นที่อนุบาลริมชายฝั่งเหล่านี้ ก่อนที่พวกมันจะออกสู่ทะเลเปิด
 เขตห้ามจับฉลามในพื้นที่เหล่านี้บางแห่ง เช่น คาบสมุทรยูกาตันตะวันตกในช่วงฤดูผสมพันธุ์เพื่อปกป้องฉลามหัวค้อนที่มีอายุน้อย

จากการศึกษาในบางส่วนของมหาสมุทรแอตแลนติกประชากรของพวกเขาลดลงกว่าร้อยละ 95 ในช่วง 30 ปีที่ผ่านมา สาเหตุของการลดลงคือการทำประมงเกินขนาด และความต้องการหูฉลามที่เพิ่มขึ้น นักวิจัยระบุว่าการเพิ่มขึ้นของความต้องการหูฉลามซึ่งเป็นอาหารอันโอชะราคาแพง (เช่น ซุปหูฉลาม) และใน พ.ศ. 2551 ได้เรียกร้องให้มีการห้ามการตัดเฉพาะหูฉลาม (shark finning) ซึ่งเป็นวิธีปฏิบัติในการตัดหูฉลามออกและโยนส่วนที่เหลือของฉลามกลับลงไปในทะเลให้ตาย 

ฉลามหัวค้อนชนิดต่าง ๆ เป็นหนึ่งในปลาฉลามที่ถูกจับได้บ่อยที่สุดสำหรับการนำไปบริโภคครีบ (หูฉลาม) เนื่องจาก "ฉลามหัวค้อนมีแนวโน้มรวมตัวกันเป็นฝูงใหญ่ ทำให้การจับเป็นจำนวนมากด้วยเบ็ดราว อวนลอยหน้าดิน และอวนลากทำได้ง่ายขึ้น" ทั่วโลกปลาฉลามหัวค้อนถูกจับปลามากเกินไปเพราะครีบและน้ำมันตับของพวกมัน ในปี 2563 มีการประมาณจำนวนครีบที่ถูกจับตัดถึง 1.3–2.7 ล้านครีบในแต่ละปีจากฉลามหัวค้อนเรียบ (S. zygaena) และปลาฉลามหัวค้อนหยักเพื่อการค้าครีบฉลาม (หูฉลาม)

ในวารสารเนเจอร์ เดือนมกราคม พ.ศ. 2564 ซึ่งศึกษาปลาฉลามและปลากระเบน 31 ชนิดพบว่า จำนวนสายพันธุ์เหล่านี้ที่พบในมหาสมุทรเปิดลดลงร้อยละ 71 ในรอบ 50 ปี ซึ่งปลาฉลามหัวค้อนหยักถูกรวมอยู่ในการศึกษา
# อาโปธาตุ
อาโป คือธาตุที่มีลักษณะไหลhttp://www.abhidhamonline.org/aphi/p6/008.htm ในร่างกายมนุษย์มี น้ำดี เสมหะ หนอง เลือด เหงื่อ น้ำมันข้น น้ำตา น้ำมันเหลว น้ำลาย น้ำมูก ไขข้อ และน้ำมูตร
 ดูเพิ่ม 
 ธาตุ 6
 อ้างอิง
# ปลาตะคอง
ระวังสับสนกับ: ปลาตะคองจุดเหลือง

ปลาตะคอง หรือ ปลาตะคองเหลือง หรือ ปลาทูทอง  เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

จัดเป็นปลาเพียงชนิดเดียวเท่านั้นที่อยู่ในสกุล Gnathanodon

มีลำตัวด้านข้างแบนข้างมาก ลักษณะลำตัวค่อนไปทางยาวแบนคล้ายรูปสี่เหลี่ยมขนมเปียกปูน  เกล็ดมีขนาดเล็ก ใต้ท้องไม่มีเกล็ด ในปลาวัยอ่อนมีสีเหลืองทอง มีแถบสีดำเล็ก ๆ พาดตามแนวตั้ง ซึ่งจะค่อย ๆ ลดจำนวนและจางลงเมื่อปลาโตขึ้น หัวมีลักษณะกลมป้าน จะงอยปากกลมมน ปากกว้าง ไม่มีฟัน ครีบทุกครีบเป็นสีเหลือง ปลายครีบสีดำ

ขนาดโดยทั่วไปประมาณ 50–70 เซนติเมตร พบใหญ่ที่สุด 120 เซนติเมตร 

thumb|200px|ฝูงปลาตะคองในประเทศปานามา

อาศัยอยู่เป็นฝูงในแนวปะการังและกองหิน พบกระจายพันธุ์ในมหาสมุทรแปซิฟิกตั้งแต่ชายฝั่งแคลิฟอร์เนียจนถึงเอกวาดอร์, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและอันดามัน

เป็นปลาเศรษฐกิจชนิดหนึ่งGolden trevally (ปลาตะคองเหลือง ,ปลาทูทอง) และนิยมเลี้ยงเป็นปลาสวยงามตามพิพิธภัณฑ์สัตว์น้ำ ตลอดจนการเลี้ยงดูไว้ดูเล่นตามบ้าน โดยเฉพาะในลูกปลาที่มีแถบสีดำ เพราะมีสีสันสวยงามและมีความแวววาวบนลำตัว อีกทั้งสามารถเลี้ยงในน้ำที่มีสภาพเป็นน้ำกร่อย ที่มีปริมาณความเค็มต่ำได้ โดยจัดเป็นปลาน้ำกร่อยที่เลี้ยงได้ง่ายมากอีกชนิดหนึ่งหน้า 123, Amphidromous story สุดยอดนักล่า ปลาสองน้ำ คอลัมน์ Wild Ambition โดย ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ. นิตยสาร Aquarium Biz ปีที่ 3 ฉบับที่ 35: พฤษภาคม 2013

 รูปภาพ
# นกจาบปีกอ่อนสร้อยคอสีน้ำตาล
นกจาบปีกอ่อนสร้อยคอสีน้ำตาลน.สพ.ไชยยันต์ เกษรดอกบัว. ประสานักดูนก. หนังสือพิมพ์มติชนรายวัน. ปีที่ 35 ฉบับที่ 12419. วันอาทิตย์ที่ 11 มีนาคม พ.ศ. 2555. ISSN 1686-8188. หน้า 16  เป็นนกจาบปีกอ่อนในโลกใหม่ สีสันไม่ฉูดฉาด ซึ่งประกอบด้วยสี น้ำตาล, ดำ และเทา โดยเป็นลวดลายจางและเข้มสลับกัน แต่มีจุดเด่นตรงแถบคาดคอสีน้ำตาลแดงตรงบริเวณท้ายทอย กับแถบดำสลับเทาบนใบหน้า และมีหงอนสั้น มักพบอยู่ตามพื้นดิน โดยกินเมล็ดพืชหรือดอกหญ้า รวมถึงแมลงและปลวกเป็นอาหาร

นกชนิดนี้เป็นนกถิ่นเดียวของทวีปอเมริกา ไม่พบในโลกเก่า โดยกระจายพันธุ์ ณ ประเทศเม็กซิโก ไปจนถึงปลายสุดของประเทศอาร์เจนตินา ขนาดตัวจากจะงอยปากถึงปลายหางอยู่ที่ 14 ซม. อาศัยอยู่ตามพื้นราบระดับน้ำทะเล จนถึงเทือกเขาสูง อาทิ เทือกเขาแอนดีส ที่ระดับ 4,500 เมตรเหนือทะเล
# นกกระเบื้องผา
นกกระเบื้องผานกป่าสัปดาห์ละตัว. คมชัดลึก. ปีที่ 11 ฉบับที่ 3795. วันอาทิตย์ที่ 11 มีนาคม พ.ศ. 2555. หน้า 8-9  เป็นนกอพยพนอกฤดูผสมพันธุ์ในประเทศไทย ตัวผู้มีแถบคาดตาสีดำ โดยชนิดย่อย pandoo มีสีน้ำเงินทั่วตัว ส่วนชนิดย่อย philippensis มีสีน้ำตาลแดงจากอกถึงใต้หาง ตัวเมียลำตัวเป็นสีน้ำตาล ด้านล่างของลำตัวมีลายสีน้ำตาลเข้ม ส่วนด้านบนเป็นสีน้ำตาลอมฟ้า แต่ในช่วงนอกฤดูผสมพันธุ์ ขนนกของทั้งสองเพศจะมีลายเกร็ดสีขาวดำประปรายทั่วตัว และมีมากในบริเวณใต้ท้อง ส่วน madoci ซึ่งเป็นชนิดย่อยประจำถิ่นภาคใต้จะมีสีเหมือนกับ pandoo แต่เข้มกว่า

ถิ่นอาศัยที่สามารถพบได้คือทางตอนใต้ของทวีปยุโรป, ทวีปแอฟริกา ไปจนถึงประเทศญี่ปุ่น โดยที่บางตัวอาจอพยพไปยังออสเตรเลียในช่วงฤดูหนาว และจากการวิจัยดีเอ็นเอได้มีการระบุว่า นกกระเบื้องผาที่พบในเอเชียตะวันออกนั้น อาจเป็นคนละชนิดกับที่มีอยู่ในยุโรปและตะวันออกกลาง

 สมุดภาพ
# เอลอาอายุน
เอลอาอายุน , ลาอายูน , อัลอุยูน  หรือ เลอ์ยุน (เบอร์เบอร์: ⵍⵄⵢⵓⵏ) เป็นเมืองที่ใหญ่ที่สุดของเวสเทิร์นสะฮารา ดินแดนที่เป็นข้อพิพาทในทวีปแอฟริกา เชื่อกันว่าเมืองสมัยใหม่ได้รับการก่อตั้งอย่างเป็นทางการใน ค.ศ. 1938 โดยอันโตนิโอ เด โอโร นักล่าอาณานิคมชาวสเปน ใน ค.ศ. 1940 สเปนกำหนดให้เอลอาอายุนเป็นเมืองหลวงของสแปนิชสะฮารา ปัจจุบันเมืองนี้เป็นเมืองหลักของแคว้นเอลอาอายุน-อัลซากิยะตุลฮัมรออ์ซึ่งมีโมร็อกโกเป็นผู้บริหารภายใต้การควบคุมดูแลของคณะรักษาสันติภาพของสหประชาชาติในเวสเทิร์นสะฮารา

เอลอาอายุนถูกแบ่งออกเป็นสองส่วนโดยร่องน้ำแห้งชื่อ อัลซากิยะตุลฮัมรออ์ ทางฟากใต้ของร่องน้ำเป็นเมืองเก่าซึ่งสร้างโดยนักล่าอาณานิคมชาวสเปน อาสนวิหารแห่งหนึ่งที่สร้างในสมัยนั้นยังคงเปิดทำการจนถึงทุกวันนี้ โดยบาทหลวงของอาสนวิหารมีหน้าที่ดูแลเมืองนี้กับเมืองอัลดัคละฮ์ซึ่งอยู่ไกลออกไปทางใต้
# ฮาวีโฌฟ
ฮาวีโฌฟ  หรือ คาวีแยชุฟ  เป็นนครในแคว้นมอเรเวีย-ไซลีเชีย ประเทศเช็กเกีย มีประชากร 82,768 คน เป็นเมืองใหญ่เป็นอันดับที่ 2 ของแคว้น และเป็นเมืองใหญ่ที่สุดของประเทศที่ไม่มีมหาวิทยาลัย เมืองนี้ก่อตั้งหลังสงครามโลกครั้งที่ 2 (ถือเป็นเมืองใหม่ที่สุดของเช็กเกียในปัจจุบัน) โดยก่อตั้งเป็นเมืองทำเหมืองถ่านหิน และเป็นเมืองอย่างเป็นทางการใน ค.ศ. 1955
# วุลเวอร์แฮมป์ตัน
วุลเวอร์แฮมป์ตัน  เป็นเมืองในเทศมณฑลเวสต์มิดแลนด์ ในสหราชอาณาจักร ตั้งอยู่ทางตอนกลางค่อนไปทางตะวันตกของอังกฤษ

เริ่มตั้งเป็นเมืองตลาดโดยเฉพาะการค้าขายผ้าขนสัตว์ จากนั้นหลังจากการปฏิวัติอุตสาหกรรม กลายเป็นเมืองสำคัญด้านอุตสาหกรรม มีการทำเหมือง (โดยมากเป็นเหมืองถ่านหิน หินปูน แร่เหล็ก) มีการผลิตเหล็ก กุญแจ จักรยานยนต์และรถ ปัจจุบันเป็นเมืองสำคัญทางอุตสาหกรรมทั้งด้านวิศวกรรม (รวมถึงอากาศยานขนาดใหญ่) และการให้บริการ
# นิยม วรปัญญา
นิยม วรปัญญา อดีตสมาชิกสภาผู้แทนราษฎรจังหวัดลพบุรี เป็นพี่ชายสนิท วรปัญญา อดีตประธานวุฒิสภา เป็นสมาชิกสภาผู้แทนราษฎรที่ตั้งกระทู้ถามจำนวนมาก จนได้รับฉายาว่า "จอมกระทู้แห่งเมืองไทย"

 ประวัติ 
นิยม วรปัญญา เกิดเมื่อวันที่ 8 พฤษภาคม พ.ศ. 2473 ที่อำเภอศรีเทพ จังหวัดเพชรบูรณ์ เป็นบุตรของนายเปลี่ยน กับนางทองมา วรปัญญาประวัติผู้สมัคร ส.ส. และเป็นพี่ชายของสนิท วรปัญญา สำเร็จการศึกษาระดับปริญญาตรี สาขาสังคมศึกษา (ค.บ.) จากวิทยาลัยครูเทพสตรี และระดับปริญญาโท ครุศาสตรมหาบัณฑิต จากมหาวิทยาลัยราชภัฏพระนคร ต่อมาในพ.ศ. 2566 หลานชายของเขา วรวงศ์ วรปัญญา ได้รับเลือกตั้งในจังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้รับแต่งตั้งเป็นกรรมการบริหารพรรคเพื่อไทย

 การทำงาน 
นิยม วรปัญญา ได้รับเลือกตั้งเป็นสมาชิกสภาผู้แทนราษฎร จังหวัดลพบุรี จากการเลือกตั้ง พ.ศ. 2518 เป็นสมัยแรกในสังกัดพรรคสังคมชาตินิยม และได้รับเลือกตั้งต่อเนื่องหลายสมัย ในสังกัดพรรคกิจสังคม พรรคชาติไทย ต่อมาในการเลือกตั้ง พ.ศ. 2544 จึงได้ย้ายมาสังกัดพรรคไทยรักไทย พรรคพลังประชาชน ในการเลือกตั้ง พ.ศ. 2554 ลงสมัครรับเลือกตั้งในระบบบัญชีรายชื่อ ลำดับที่ 55 สังกัดพรรคเพื่อไทยประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย) และได้รับเลือกตั้งเป็นสมาชิกสภาผู้แทนราษฎรในสมัยนี้ด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 88ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

 ข้อเสนอ 
นิยม วรปัญญา เคยนำเสนอข้อเสนอสำคัญในสภาผู้แทนราษฎรหลายครั้ง อาทิ กระทู้ถามที่ 056 ร. เรื่อง ขอให้ทุกส่วนราชการและรัฐวิสาหกิจหยุดราชการในวันโกนและวันพระ เมื่อปี พ.ศ. 2536 โดยสัมพันธ์ ทองสมัคร รัฐมนตรีว่าการกระทรวงศึกษาธิการ และเทอดพงษ์ ไชยนันทน์ รัฐมนตรีประจำสำนักนายกรัฐมนตรี (ในขณะนั้น) ตอบชี้แจงว่าไม่อาจกระทำได้กระทู้ถามที่ 056 ร. เรื่อง ขอให้ทุกส่วนราชการและรัฐวิสาหกิจหยุดราชการในวันโกนและวันพระ กระทู้ถามที่ 008 ร. เรื่อง ขอให้ตั้งเมืองหลวงสำรองขึ้นที่จังหวัดลพบุรี สระบุรี ชัยนาท หรือนครนายก ซึ่งต้องการนำเสนอให้รัฐบาลตั้งเมืองหลวงสำรองกระทู้ถามที่ 008 ร. เรื่อง ขอให้ตั้งเมืองหลวงสำรองขึ้นที่จังหวัดลพบุรี สระบุรี ชัยนาท หรือนครนายก

นิยม วรปัญญา ยังเป็นผู้ก่อตั้งโรงเรียนนารายณ์วิทยา อำเภอชัยบาดาล จังหวัดลพบุรี และเป็นผู้เสนอให้ตั้งจังหวัดพระนารายณ์ โดยแยกบางส่วนของจังหวัดลพบุรีออกมาตั้งเป็นจังหวัดใหม่ เมื่อปี พ.ศ. 2546กระทู้ถามที่ 1178 ร. เรื่อง ขอให้ตั้งจังหวัดพระนารายณ์ ของ นายนิยม วรปัญญา สมาชิกสภาผู้แทนราษฎร

 ถึงแก่อนิจกรรม 
นิยม วรปัญญา ถึงแก่อนิจกรรมด้วยอาการตับไม่ทำงาน เมื่อวันที่ 4 มกราคม พ.ศ. 2562"นิยม วรปัญญา"นักการเมืองรุ่นเก๋าลพบุรี เสียชีวิตแล้วในวัย 88 มีพิธีพระราชทานเพลิงศพเมื่อวันที่ 5 มิถุนายน พ.ศ. 2562 ณ วัดลำนารายณ์ จังหวัดลพบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๑, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๔, ๔ ธันวาคม ๒๕๓๕
# ทักซ์เพนท์
ทักซ์เพนท์ เป็นซอฟต์แวร์เสรีสำหรับตกแต่งภาพแบบแรสเตอร์ สามารถทำงานได้บนหลายระบบปฏิบัติการ เช่น วินโดวส์ แมคโอเอสเท็น และ ลินุกซ์ ภายใต้สัญญาอนุญาตสาธารณะทั่วไปของกนู

 คุณสมบัติ 
ทักซ์เพนท์ต่างจากโปรแกรมที่ใกล้เคียงกันอื่นๆ (เช่น GIMP หรือ Photoshop) ตรงที่ทักซ์เพนท์ถูกออกแบบมาให้เด็กเล็กแม้แต่อายุ 3 ขวบขึ้นไปก็ใช้ได้ ส่วนต่อประสานกับผู้ใช้ ได้รับการออกแบบมาใช้งานง่าย และเต็บไปด้วยไอคอน เสียงประกอบ และตัวการตูน ทักซ์ ซึ่งเป็นมาสคอตของ Linux kernel

thumb|"รูปสะพานโกลเดนเกต" ที่วาดด้วยทักซ์เพนท์

 แหล่งข้อมูลอื่น 

Tux Paint official website
"Tux Paint" project at SourceForge.net
Tux4Kids
Tux Paint localisation 
TuKsi Koti la Rangi (Tux Paint in Swahili)  Swahili translation project
Tux Paint in Norwegian Nynorsk Norwegian Nynorsk translation project
Tux Paint Localizzazione in Italiano (it_IT l10n)  Italian translation project
"Tuxpaint Stamps for Australian Schools" project at SourceForge.net
หมวดหมู่:ซอฟต์แวร์เสรี